
ŠAKIŲ RAJONO SAVIVALDYBĖS TARYBA

SPRENDIMAS
DĖL DARBO SUTARTIES SU ALGIRDU KLIMAIČIU NUTRAUKIMO ŠALIŲ SUSITARIMU
2013 m. birželio 27 d. Nr. T-235
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 3 punktu ir Darbo kodekso (Žin., 2002, Nr. 64-2569) 125 straipsniu, 141 straipsniu bei 177 straipsnio 2 dalimi, nusprendžia:


1. Sutikti 2013 m. birželio 30 d. nutraukti sudarytą 2006 m. spalio 2 d. darbo sutartį Nr. DP-20, su viešosios įstaigos Šakių ligoninės vyriausiuoju gydytoju Algirdu Klimaičiu, šalių susitarimu pagal Lietuvos Respublikos darbo kodekso 125 straipsnį, išmokant jam kompensaciją už nepanaudotas kasmetines atostogas. 


2. Įgalioti rajono savivaldybės administracijos direktorių pasirašyti raštišką susitarimą dėl darbo sutarties nutraukimo su viešosios įstaigos Šakių ligoninės vyriausiuoju gydytoju A.Klimaičiu (pridedama).


3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

